ඇලෙක්සැන්ඩර්ගේ තවත් බිරියක වූයේ තුන් වැනි ඩේරියස් රජුගේ දියණියක වූ දෙවැනි සැටේරියාය. ඉස්සූස්හි සටනින් පරාජය වූ ඩේරියස්ගේ බිරිය, මව හා දියණියන් දෙදෙනා ඇලෙක්සැන්ඩර්ගේ සිරකරුවන් බවට පත් වූ අතර ක්‍රි. ව. 324දී සූසාහි පැවැති මහා විවාහ මංගල උත්සවයක දී ඔහු සැටේරියා හා අර්තාසෙරෙක්සස්ගේ දියණිය වූ පැරිසටිස් සමඟ එකම දිනයේම විවාහ විය. එම විවාහ මංගල උත්සවයේ දී තවත් වංශවත් යුවතියන් 90 දෙනෙක් ඇලෙක්සැන්ඩර්ගේ හමුදා නිලධාරීන් හා විවාහ වූහ. ග්‍රීසියේ සාමාන්‍ය සිදුවීමක් වූ අතර ඇලෙක්සැන්ඩර් ස්ත්‍රින් සමඟ පමණක් නොව පුරුෂයන් සමඟද සබඳතා පැවැත් වූ බවට ඉතිහාසඥයෝ සඳහන් කරති. ඒ අතරින් ප‍්‍රකට චරිතයක් වනුයේ බගොආස්ය. ඩේරියස්ගේ හමුදාවේ සෙන්පතියකු විසින් ඇලෙක්සැන්ඩර්හට තිළිණයක් ලෙස නර්තන ශිල්පියකු වූ රූමත් බගොආස් පවරා දෙනු ලැබීය. ඔහු සමඟද, තවත් තරුණයන් දෙදෙනකු වූ එක්සිපිනස් හා හෙක්ටර් සමඟද, ජෙනරාල් හෙපෙස්ටියන් සමඟද ඇලෙක්සැන්ඩර් කිට්ටු ඇසුරක් පැවැත්වූ බවට ඉතිහාසඥයන්ගේ මතයයි. හෙපස්ටියන්ය තරුණ වියේ සිටම ඇලෙක්සැන්ඩර්ගේ සමීපතම මිතුරා විය. ඔවුන් දෙදෙනා තුළ වූ  ප්‍රේමය ප‍්‍රකට වූවකි.
තුන් වැනි ඩේරියස් රජුගේ දියණියක් වූයේ කවුරුන්ද ?
දෙවැනි සැටේරියාය